title: 2007/471/EZ: Odluka Vijeća od 12. lipnja 2007. o primjeni odredaba schengenske pravne stečevine o Schengenskom informacijskom sustavu u Češkoj Republici, Republici Estoniji, Republici Latviji, Republici Litvi, Republici Mađarskoj, Republici Malti, Republici Poljskoj, Republici Sloveniji i Slovačkoj Republici

text:
               19/Sv. 9

               HR

               Službeni list Europske unije

               247

         32007D0471

               L 179/46

               SLUŽBENI LIST EUROPSKE UNIJE

         ODLUKA VIJEĆA
   od 12. lipnja 2007.
   o primjeni odredaba schengenske pravne stečevine o Schengenskom informacijskom sustavu u Češkoj Republici, Republici Estoniji, Republici Latviji, Republici Litvi, Republici Mađarskoj, Republici Malti, Republici Poljskoj, Republici Sloveniji i Slovačkoj Republici
   (2007/471/EZ)
   VIJEĆE EUROPSKE UNIJE,
   uzimajući u obzir Akt o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike i prilagodbe Ugovorima na kojima se temelji Europska Unija (dalje u tekstu: Akt o pristupanju iz 2003.), a posebno njegov članak 3. stavak 2.,
   uzimajući u obzir mišljenje Europskog parlamenta,
   budući da:

               (1)

               Članak 3. stavak 2. Akta o pristupanju iz 2003. predviđa da se one odredbe schengenske pravne stečevine koje nisu navedene u Prilogu I. spomenutom Aktu primjenjuju u novoj državi članici u smislu tog instrumenta samo na temelju Odluke Vijeća u tom smislu koja se donosi nakon provjere da su ispunjeni uvjeti potrebni za primjenu te pravne stečevine.

               (2)

               Vijeće je provjerilo osiguravaju li Češka Republika, Republika Estonija, Republika Latvija, Republika Litva, Republika Mađarska, Republika Malta, Republika Poljska, Republika Slovenija i Slovačka Republika (dalje u tekstu: dotične države članice) zadovoljavajuću razinu zaštite podataka sljedećim mjerama:
               Odnosnim državama članicama proslijeđen je opširan upitnik, odgovori iz upitnika su zabilježeni, a sve dotične države članice posjećene su radi provjere i ocjenjivanja, u skladu s mjerodavnim schengenskim postupcima za ocjenjivanje utvrđenim u Odluci Izvršnog odbora kojom se osniva Stalni odbor za ocjenjivanje i provedbu Schengenskog sporazuma (SCH/Com-ex (98) 26 def.) (1), u području zaštite podataka.

               (3)

               Dana 5. prosinca 2006. Vijeće je zaključilo da su uvjete u tom području zadovoljile Češka Republika, Republika Latvija, Republika Litva, Republika Mađarska, Republika Malta, Republika Poljska i Republika Slovenija. Dana 11. lipnja 2007. Vijeće je zaključilo da su uvjete u tom području zadovoljile Republika Estonija i Slovačka Republika. Stoga je moguće utvrditi datum od kojeg se schengenska pravna stečevina koja se odnosi na Schengenski informacijski sustav (SIS) može primjenjivati u tim državama članicama.

               (4)

               Stupanje na snagu ove Odluke trebalo bi omogućiti prijenos pravih podataka iz SIS-a u dotične države članice. Konkretna upotreba tih podataka trebala bi omogućiti Vijeću da, s pomoću važećih schengenskih postupaka za ocjenjivanje utvrđenih u SCH/Com-ex (98) 26 def., provjeri pravilnu primjenu odredbi schengenske pravne stečevine koje se odnose na SIS u dotičnim državama članicama. Kada se to ocjenjivanje jednom provede, Vijeće bi trebalo odlučiti o ukidanju provjera na unutarnjim granicama s dotičnim državama članicama.

               (5)

               Trebalo bi donijeti posebnu odluku Vijeća o određivanju datuma za ukidanje provjera na unutarnjim granicama. Do datuma ukidanja provjera na unutarnjim granicama utvrđenog u toj Odluci, trebalo bi uvesti određena ograničenja uporabe SIS-a.

               (6)

               U vezi s Islandom i Norveškom, ova Odluka predstavlja razvoj odredaba schengenske pravne stečevine u smislu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dvaju država provedbi, primjeni i razvoju schengenske pravne stečevine (2) koje pripadaju području iz članka 1. točke G Odluke 1999/437/EZ (3) o određenim dogovorima za primjenu tog Sporazuma,

         ODLUČILO JE:
   Članak 1.
   1.   Odredbe schengenske pravne stečevine koje se odnose na SIS navedene u Prilogu I. primjenjuju se od 1. rujna 2007. na Češku Republiku, Republiku Estoniju, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Slovačku Republiku u njihovim međusobnim odnosima i u njihovim odnosima s Kraljevinom Belgijom, Kraljevinom Danskom, Saveznom Republikom Njemačkom, Helenskom Republikom, Kraljevinom Španjolskom, Francuskom Republikom, Talijanskom Republikom, Velikim Vojvodstvom Luksemburgom, Kraljevinom Nizozemskom, Republikom Austrijom, Portugalskom Republikom, Republikom Finskom i Kraljevinom Švedskom te Republikom Island i Kraljevinom Norveškom.
   2.   Odredbe schengenske pravne stečevine koje se odnose na SIS navedene u Prilogu II. primjenjuju se od datuma predviđenog tim odredbama na Češku Republiku, Republiku Estoniju, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Slovačku Republiku u njihovim međusobnim odnosima i u njihovim odnosima s Kraljevinom Belgijom, Kraljevinom Danskom, Saveznom Republikom Njemačkom, Helenskom Republikom, Kraljevinom Španjolskom, Francuskom Republikom, Talijanskom Republikom, Velikim Vojvodstvom Luksemburgom, Kraljevinom Nizozemskom, Republikom Austrijom, Portugalskom Republikom, Republikom Finskom i Kraljevinom Švedskom te Republikom Island i Kraljevinom Norveškom.
   3.   Od 7. srpnja 2007. pravi podaci iz SIS-a smiju se prenositi dotičnim državama članicama.
   Od 1. rujna 2007. dotične države članice, poput država članica u kojima se schengenska pravna stečevina već provodi, moći će unositi podatke u SIS i koristiti podatke iz SIS-a podložno odredbama stavka 4.
   4.   Do datuma ukidanja provjera na unutarnjim granicama s dotičnim državama članicama te države članice:

               (a)

               nisu dužne odbiti ulazak na svoje državno područje državljana trećih zemalja za koje je druga država članica putem SIS-a raspisala odbijanje ulaska ili ih izagnati;

               (b)

               suzdržavaju se od unošenja podataka pokrivenih odredbama članka 96. Konvencije od 19. lipnja 1990. o provedbi Schengenskog sporazuma od 14. lipnja 1985. između vlada država Gospodarske unije Beneluksa, Savezne Republike Njemačke i Francuske Republike o postupnom ukidanju provjera na njihovim zajedničkim granicama (dalje u tekstu: Schengenska konvencija) (4).

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 12. lipnja 2007.

            Za Vijeće

            Predsjednik

         W. SCHÄUBLE

      (1)  SL L 239, 22.9.2000., str. 138.

      (2)  SL L 176, 10.7.1999., str. 36.

      (3)  SL L 176, 10.7.1999., str. 31.

      (4)  SL L 239, 22.9.2000., str. 19. Konvencija kako je zadnje izmijenjena Uredbom (EZ) br. 1987/2006 Europskog parlamenta i Vijeća (SL L 381, 28.12.2006., str. 4.).

      PRILOG I.

         Popis odredaba schengenske pravne stečevine o SIS-u u smislu članka 3. stavka 2. Akta o pristupanju iz 2003. koje se primjenjuju na dotične države članice

                  1.

                  U vezi s odredbama Schengenske konvencije:
                  članak 64. i članci od 92. do 119. Schengenske konvencije.

                  2.

                  Ostale odredbe o SIS-u

                              (a)

                              u vezi s odredbama sljedećih odluka Izvršnog odbora osnovanog Schengenskom konvencijom:
                              Odluka Izvršnog odbora od 15. prosinca 1997. o izmjeni Financijske uredbe o C. SIS -u (SCH/Com-ex (97)35) (1);

                              (b)

                              u vezi s odredbama sljedećih izjava Izvršnog odbora osnovanog Schengenskom konvencijom:

                                          i.

                                          Izjava Izvršnog odbora od 18. travnja 1996. kojom se definira pojam stranca (SCH/Com-ex (96) decl. 5) (2);

                                          ii.

                                          Izjava Izvršnog odbora od 28. travnja 1999. o strukturi SIS-a (SCH/Com-ex (99) decl. 2 rev) (3),

                              (c)

                              ostali instrumenti:

                                          i.

                                          Odluka Vijeća (2000/265/EZ) od 27. ožujka 2000. o uvođenju financijske uredbe o proračunskim aspektima upravljanja ugovorima od strane zamjenika glavnog tajnika Vijeća, sklopljenih po njegovom nalogu u ime određenih država članica u vezi s postavljanjem i funkcioniranjem komunikacijske infrastrukture za schengensko okružje, „Sisnet” (4);

                                          ii.

                                          priručnik SIRENE (5);

                                          iii.

                                          Uredba Vijeća (EZ) br. 871/2004 od 29. travnja 2004. o uvođenju novih funkcija za Schengenski informacijski sustav, uključujući one koje se odnose na borbu protiv terorizma (6), i sve naknadne odluke na datum primjene tih funkcija;

                                          iv.

                                          Odluka Vijeća 2005/211/PUP od 24. veljače 2005. o uvođenju nekih novih funkcija za Schengenski informacijski sustav, uključujući one koje se odnose na borbu protiv terorizma (7), i sve naknadne odluke na datum primjene tih funkcija;

                                          v.

                                          Uredba (EZ) br. 1160/2005 Europskog parlamenta i Vijeća od 6. srpnja 2005. o izmjeni Konvencije o provedbi Schengenskog sporazuma od 14. lipnja 1985. o postupnom ukidanju provjera na zajedničkim granicama u vezi pristupa službi država članica, odgovornih za izdavanje potvrda o registraciji vozila, Schengenskom informacijskom sustavu (8);

                                          vi.

                                          članak 5. stavak 4. točka (a) i odredbe glave II. te prilozi koji se odnose na Schengenski informacijski sustav (SIS) Uredbi (EZ) br. 562/2006 Europskog parlamenta i Vijeća od 15. ožujka 2006. o uspostavi Zakonika Zajednice o pravilima prekograničnog kretanja osoba (Zakonik o schengenskim granicama) (9).

         (1)  SL L 239, 22.9 2000., str. 444. Odluka kako je izmijenjena Odlukom Vijeća 2007/472/EZ (SL L 179, 7.7.2007., str. 50.).

         (2)  SL L 239, 22.9.2000., str. 458.

         (3)  SL L 239, 22.9.2000., str. 459.

         (4)  SL L 85, 6.4.2000., str. 12. Odluka kako je zadnje izmijenjena Odlukom 2007/155/EZ (SL L 68, 8.3.2007., str. 5.).

         (5)  Dijelovi priručnika SIRENE objavljeni su u SL C 38, 17.2.2003., str. 1. Priručnik je izmijenjen odlukama Komisije 2006/757/EZ (SL L 317, 16.11.2006., str. 1.) i 2006/758/EZ (SL L 317, 16.11.2006., str. 41.).

         (6)  SL L 162, 30.4.2004., str. 29.

         (7)  SL L 68, 15.3.2005., str. 44.

         (8)  SL L 191, 22.7.2005., str. 18.

         (9)  SL L 105, 13.4.2006., str. 1.

      PRILOG II.

         Popis odredaba schengenske pravne stečevine koje se odnose na SIS u smislu članka 3. stavka 2. Akta o pristupanju iz 2003. koje se primjenjuju na dotične države članice na dan predviđen tim odredbama

                  1.

                  Uredba (EZ) br. 1986/2006 Europskog parlamenta i Vijeća od 20. prosinca 2006. o pristupu Schengenskom informacijskom sustavu druge generacije (SIS II) od strane službi država članica odgovornih za izdavanje potvrda o registraciji vozila (1);

                  2.

                  Uredba (EZ) br. 1987/2006 Europskog parlamenta i Vijeća od 20. prosinca 2006. o osnivanju, radu i korištenju druge generacije Schengenskog informacijskog sustava (SIS II) (2);

                  3.

                  Odluka Vijeća 2007/…/EZ od … 2007. o osnivanju, radu i korištenju druge generacije Schengenskog informacijskog sustava (SIS II) (3).

         (1)  SL L 381, 28.12.2006., str. 1.

         (2)  SL L 381, 28.12.2006., str. 4.

         (3)  Vidi dokument Vijeća 14914/06. Odluka još nije objavljena u Službenom listu, ali je donešena 12. lipnja 2007. osim na bugarskom i rumunjskom (donošenje na tim jezicima planira se 10. srpnja 2007.).


               21.6.2016

               HR

               Službeni list Europske unije

               C 224/38

         P8_TA(2014)0002
   Izbor predsjednika Komisije
   Odluka Europskog parlamenta od 15. srpnja 2014. o izboru predsjednika Komisije (2014/2058(INS))
   (2016/C 224/11)

      Europski parlament,

               —

               uzimajući u obzir članak 17. stavak 7. prvi podstavak Ugovora o Europskoj uniji,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Izjavu br. 11 priloženu Završnom aktu međuvladine konferencije na kojoj je donesen Lisabonski ugovor,

               —

               uzimajući u obzir Odluku Europskog vijeća 2014/414/EU od 27. lipnja 2014. (1), kojom se predlaže Jean-Claudea Junckera kao kandidata za predsjednika Komisije,

               —

               uzimajući u obzir izjavu i svoje političke smjernice koje je predstavio Jean-Claude Juncker tijekom plenarne sjednice 15. srpnja 2014.,

               —

               uzimajući u obzir članak 117. Poslovnika,

               1.

               Izabire Jean-Claudea Junckera kao predsjednika Komisije za mandat od 1. studenoga 2014. do 31. listopada 2019.;

               2.

               Nalaže svom predsjedniku da zatraži od Vijeća i Jean-Claudea Junckera da zajedničkom suglasnošću predlože kandidate za imenovanje članovima Komisije;

               3.

               Nalaže svom predsjedniku da proslijedi ovu odluku Europskom vijeću i Vijeću te izabranom predsjedniku Komisije.

      (1)  SL L 192, 1.7.2014., str. 52.


title: 2009/62/EZ: Odluka Vijeća od 26. siječnja 2009. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Odluke 2008/583/EZ

text:
               18/Sv. 004

               HR

               Službeni list Europske unije

               46

         32009D0062

               L 023/25

               SLUŽBENI LIST EUROPSKE UNIJE

               26.01.2009.

      ODLUKA VIJEĆA

   od 26. siječnja 2009.
   o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Odluke 2008/583/EZ
   (2009/62/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (1), a posebno njezin članak 2. stavak 3.,
   budući da:

               (1)

               Vijeće je 15. srpnja 2008. donijelo Odluku 2008/583/EZ o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma (2), kojom se uspostavlja ažurirani popis osoba, skupina i subjekata na koje se primjenjuje ta Uredba.

               (2)

               Vijeće je svim osobama, skupinama i subjektima, kojima je to praktično moguće, dostavilo obrazloženje u kojem se objašnjava zato su uvrštene u popis iz Odluke 2008/583/EZ. U slučaju jedne osobe je izmijenjeno obrazloženje dostavljeno u listopadu 2008.

               (3)

               Vijeće je putem obavijesti objavljene u Službenom listu Europske unije
                   (3) obavijestilo osobe, skupine i subjekte uvrštene na popis iz Odluke 2008/583/EZ da ih je odlučilo zadržati na popisu. Vijeće je, također, obavijestilo dotične osobe, skupine i subjekte da je moguće zatražiti objašnjenje Vijeća o razlozima njihovog uvrštavanja na popis ako im ono već nije dostavljeno.

               (4)

               Vijeće je u potpunosti preispitalo popis osoba, skupina i subjekata na koje se primjenjuje Uredba (EZ) br. 2580/2001, u skladu s člankom 2. stavkom 3. te Uredbe. Pritom je uzelo u obzir primjedbe koje su Vijeću podnijele zainteresirane strane.

               (5)

               Slijedom presude Prvostupanjskog suda od 4. prosinca 2008. u predmetu T-284/08, jedna skupina nije uvrštena na popis osoba, skupina i subjekata na koje se primjenjuje Uredba (EZ) br. 2580/2001.

               (6)

               Vijeće je zaključilo da su ostale osobe, skupine i subjekti koji su uvršteni na popis u Prilogu Zajedničkom stajalištu 2008/586/ZVSP od 15. srpnja 2008. o ažuriranju Zajedničkog stajališta 2001/931/ZVSP o primjeni posebnih mjera za suzbijanje terorizma (4) umiješani u teroristička djela u smislu članka 1. stavaka 2. i 3. Zajedničkog stajališta Vijeća 2001/931/ZVSP (5), da je odluku o njima donijelo nadležno tijelo u smislu članka 1. stavka 4. Zajedničkog stajališta 2001/931/ZVSP te da bi se na njih i dalje trebale primjenjivati posebne mjere ograničavanja predviđene Uredbom (EZ) br. 2580/2001.

               (7)

               Popis osoba, skupina i subjekata na koje se primjenjuje Uredba (EZ) br. 2580/2001 trebalo bi ažurirati na odgovarajući način,

         ODLUČILO JE:
   Članak 1.
   Popis predviđen člankom 2. stavkom 3. Uredbe (EZ) br. 2580/2001 zamjenjuje se popisom određenim u Prilogu ovoj Odluci.
   Članak 2.
   Odluka 2008/583/EZ ovim se stavlja se izvan snage.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 26. siječnja 2009.

            Za Vijeće

            Predsjednik

         A. VONDRA

      (1)  SL L 344, 28.12.2001., str. 70.

      (2)  SL L 188, 16.7.2008., str. 21.

      (3)  SL C 179, 16.7.2008., str. 1.

      (4)  SL L 188, 16.7.2008., str. 71.

      (5)  SL L 344, 28.12.2001., str. 93.
   PRILOG

      Popis osoba, skupina i subjekata iz članka 1.

   1.   OSOBE

               1.

               ABOU, Rabah Naami (također poznat kao Naami Hamza, također poznat kao Mihoubi Faycal, također poznat kao Fellah Ahmed, također poznat kao Dafri Rèmi Lahdi), rođen 1.2.1966. u Alžiru (Alžir) — član organizacija „al-Takfir” i „al-Hijra”

               2.

               ABOUD, Maisi (također poznat kao Švicarac Abderrahmane), rođen 17.10.1964. u Alžiru (Alžir), — član organizacija „al-Takfir” i „al-Hijra”

               3.

               AL-MUGHASSIL, Ahmad Ibrahim (također poznat kao ABU OMRAN, također poznat kao AL-MUGHASSIL, Ahmed Ibrahim), rođen 26.6.1967. u Qatif Bab al Shamalu (Saudijska Arabija), državljanin Saudijske Arabije

               4.

               AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije

               5.

               AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije

               6.

               ARIOUA, Azzedine, rođen 20.11.1960. u Konstantinu (Alžir) — član organizacija „al-Takfir” i „al-Hijra”

               7.

               ARIOUA, Kamel (također poznat kao Lamine Kamel), rođen 18.8.1969. u Konstantinu (Alžir) — član organizacija „al-Takfir” i „al-Hijra”

               8.

               ASLI, Mohamed (također poznat kao Dahmane Mohamed), rođen 13.5.1975. u Ain Tayi (Alžir) — član organizacija „al-Takfir” i „al-Hijra”

               9.

               ASLI, Rabah, rođen 13.5.1975. u Ain Tayi (Alžir) — član organizacija „al-Takfir” i „al-Hijra”

               10.

               ATWA, Ali (također poznat kao BOUSLIM, Ammar Mansour, također poznat kao SALIM, Hassan Rostom), Libanon, rođen 1960. u Libanonu, libanonski državljanin

               11.

               BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska) — član skupine „Hofstadgroep”

               12.

               DARIB, Noureddine (također poznat kao Carreto, također poznat kao Zitoun Mourad), rođen 1.2.1972. u Alžiru — član organizacija „al-Takfir” i „al-Hijra”

               13.

               DJABALI, Abderrahmane (također poznat kao Touil), rođen 1.6.1970. u Alžiru — član organizacija „al-Takfir” i „al-Hijra”

               14.

               EL FATMI, Nouredine (također poznat kao Nouriddin EL FATMI, također poznat kao Nouriddine EL FATMI, također poznat kao Noureddine EL FATMI, također poznat kao Abu AL KA’E KA’E, također poznat kao Abu QAE QAE, također poznat kao FOUAD, također poznat kao FZAD, također poznat kao Nabil EL FATMI, također poznat kao Ben MOHAMMED, također poznat kao Ben Mohand BEN LARBI, također poznat kao Ben Driss Muhand IBN LARBI, također poznat kao Abu TAHAR, također poznat kao EGGIE) rođen 15.8.1982. u Midaru (Maroko), putovnica (marokanska) br. N829139 — član skupine „Hofstadgroep”

               15.

               EL-HOORIE, Ali Saed Bin Ali (također poznat kao AL-HOURI, Ali Saed Bin Ali, također poznat kao EL-HOURI, Ali Saed Bin Ali), rođen 10.7.1965. ili 11.7.1965. u El Dibabiyau, (Saudijska Arabija), državljanin Saudijske Arabije

               16.

               FAHAS, Sofiane Yacine, rođena 10.9.1971. u Alžiru (Alžir) — članica organizacija „al-Takfir” i „al-Hijra”

               17.

               IZZ-AL-DIN, Hasan (također poznat kao GARBAYA, Ahmed, također poznat kao SA-ID, također poznat kao SALWWAN, Samir), Libanon, rođen 1963. u Libanonu, libanonski državljanin

               18.

               LASSASSI, Saber (također poznat kao Mimiche), rođen 30.11.1970. u Konstantinu (Alžir) – član organizacija „al-Takfir” i „al-Hijra”

               19.

               MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu, putovnica br. 488555

               20.

               MOKTARI, Fateh (također poznat kao Ferdi Omar), rođen 26.12.1974. u Hussein Deyu (Alžir) — član organizacija „al-Takfir” i „al-Hijra”

               21.

               NOUARA, Farid, rođen 25.11.1973. u Alžiru (Alžir) — član organizacija „al-Takfir” i „al-Hijra”

               22.

               RESSOUS, Hoari (također poznat kao Hallasa Farid), rođen 11.9.1968. u Alžiru (Alžir) — član organizacija „al-Takfir” i „al-Hijra”

               23.

               SEDKAOUI, Noureddine (također poznat kao Nounou), rođen 23.6.1963. u Alžiru (Alžir) — član organizacija „al-Takfir” i „al-Hijra”

               24.

               SELMANI, Abdelghani (također poznat kao Gano), rođen 14.6.1974. u Alžiru (Alžir) — član organizacija „al-Takfir” i „al-Hijra”

               25.

               SENOUCI, Sofiane, rođena 15.4.1971. u Hussein Deyu (Alžir) — članica organizacija „al-Takfir” i „al-Hijra”

               26.

               SISON, Jose Maria (također poznat kao Armando Liwanag, također poznat kao Joma), rođen 8.2.1939. u Cabugaou (Filipini) – osoba koja ima vodeću ulogu u „Komunističkoj partiji Filipina”, uključujući „NPA”

               27.

               TINGUALI, Mohammed (također poznat kao Mouh di Kouba), rođen 21.4.1964. u Blidi (Alžir) — član organizacija „al-Takfir” i „al-Hijra”

               28.

               WALTERS, Jason Theodore James (također poznat kao Abdullah, također poznat kao David), rođen 6.3.1985. u Amersfoortu (Nizozemska), putovnica (nizozemska) br. NE8146378 — član skupine „Hofstadgroep”

         2.   SKUPINE I SUBJEKTI

               1.

               „Abu Nidal Organisation” — „ANO” (Organizacija Abu Nidal) (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih Muslimana))

               2.

               „Al-Aqsa Martyrs’ Brigade” (Brigada mučenika Al-Aqse)

               3.

               „Al-Aqsa e.V.”

               4.

               „Al-Takfir” i „Al-Hijra”

               5.

               „Aum Shinrikyo” (također poznata kao „AUM”, također poznata kao „Aum Supreme Truth” (Vrhovna istina Aum), također poznata kao „Aleph”)

               6.

               „Babbar Khalsa”

               7.

               „Komunistička partija Filipina”, uključujući „Novu narodnu vojsku” – „NPA”, Filipini, povezana sa SISONOM, Joseom Marijom (također poznat kao Armando Liwanag, također poznat kao Joma, koji ima vodeću ulogu u „Komunističkoj partiji Filipina”, uključujući „NPA”)

               8.

               „Gama’a al Islamiyya” (također poznata kao „Al-Gama’a al-Islamiyya”) („Islamic Group” (Islamistička grupa) — „IG”)

               9.

               „İslami Büyük Doğu Akıncılar Cephesi” - „IBDA-C” („Great Islamic Eastern Warriors Front”) („Fronta ratnika velikog islamskog istoka”)

               10.

               „Hamas”, uključujući „Hamas-Izz al-Din al-Qassem”

               11.

               „Hizbul Mujahideen” — „HM”

               12.

               „Hofstadgroep”

               13.

               „Holy Land Foundation for Relief and Development” (Fondacija Svete zemlje za pomoć i razvoj)

               14.

               „International Sikh Youth Federation” — „ISYF” (Međunarodna federacije sikhovske mladeži)

               15.

               „Kahane Chai” (također poznata kao „Kach”)

               16.

               „Khalistan Zindabad Force” — „KZF” (Snage Khalistan Zindabad)

               17.

               „Kurdistan Workers’ Party” (Kurdistanska radnička stranka) - „PKK”, (također poznata kao „KADEK”, također poznata kao „KONGRA-GEL”)

               18.

               „Liberation Tigers of Tamil Eelam” (Oslobodilački tigrovi tamilskog Eelama) — „LTTE”

               19.

               „Ejército de Liberación Nacional” („National Liberation Army” (Nacionalna oslobodilačka vojska”))

               20.

               „Palestine Liberation Front” („Fronta za oslobođenje Palestine”) – „PLF”

               21.

               „Palestinian Islamic Jihad” (Palestinski islamski džihad) — „PIJ”

               22.

               „Popular Front for the Liberation of Palestine” (Narodna fronta za oslobođenje Palestine) — „PFLP”

               23.

               „Popular Front for the Liberation of Palestine — General Command” (Narodna fronta za oslobođenje Palestine – Glavni stožer (također poznata kao „PFLP – General Command” (PFLP – Glavni stožer)

               24.

               „Fuerzas armadas revolucionarias de Colombia” — „FARC” („Revolutionary Armed Forces of Colombia” (Revolucionarne oružane snage Kolumbije))

               25.

               „Devrimci Halk Kurtuluș Partisi-Cephesi” — „DHKP/C” (također poznata kao „Devrimci Sol” („Revolutionary Left” (Revolucionarna ljevica)), također poznata kao „Dev Sol”) („Revolutionary People’s Liberation Army/Front/Party” (Narodna oslobodilačka revolucionarna vojska/fronta/stranka)

               26.

               „Sendero Luminoso” — „SL” („Shining Path” (Osvijetljeni put))

               27.

               „Stichting Al Aqsa” (također poznata kao „Stichting Al Aqsa Nederland”, također poznata kao „Al Aqsa Nederland”)

               28.

               „Teyrbazen Azadiya Kurdistan” — „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode))

               29.

               „Autodefensas Unidas de Colombia” — „AUC” („United Self-Defense Forces/Group of Colombia” (Ujedinjene samoobrambene snage Kolumbije))


title: 2001/935/EZ: Odluka Vijeća od 17. prosinca 2001. o potpisivanju u ime Zajednice i privremenoj primjeni Sporazuma u obliku Memoranduma o razumijevanju između Europske Zajednice i Islamske Republike Pakistana o prijelaznim aranžmanima u području pristupa tržištu za tekstilne proizvode i odjevne predmete

text:
               11/Sv. 114

               HR

               Službeni list Europske unije

               94

         32001D0935

               L 345/80

               SLUŽBENI LIST EUROPSKE UNIJE

         ODLUKA VIJEĆA
   od 17. prosinca 2001.
   o potpisivanju u ime Zajednice i privremenoj primjeni Sporazuma u obliku Memoranduma o razumijevanju između Europske Zajednice i Islamske Republike Pakistana o prijelaznim aranžmanima u području pristupa tržištu za tekstilne proizvode i odjevne predmete
   (2001/935/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., zajedno s njegovim člankom 300. stavkom 2. prvim i drugim podstavkom,
   uzimajući u obzir prijedlog Komisije,
   budući da:

               (1)

               Komisija je pregovorima postigla dogovor u ime Zajednice o bilateralnom Sporazumu u obliku Memoranduma o razumijevanju o trgovini tekstilnim proizvodima s Pakistanom.

               (2)

               Sporazum u obliku Memoranduma o razumijevanju parafiran je 15. listopada 2001.

               (3)

               Sporazum u obliku Memoranduma o razumijevanju treba potpisati u ime Zajednice.

               (4)

               Kako bi se odmah omogućila korist od Sporazuma za obje stranke nastavno na relevantno obavješćivanje WTO-a, primjereno je primijeniti ovaj Sporazum na privremenoj osnovi od 1. prosinca 2001. u očekivanju završetka relevantnih postupaka za njegovo formalno sklapanje, uz uvjet reciprociteta,

         ODLUČILO JE:
   Članak 1.
   Predsjednik Vijeća ovlašćuje se imenovati osobu (-e) koja(-e) će biti opunomoćena(-e) potpisati Sporazum kako bi on obvezivao Zajednicu u obliku Memoranduma o razumijevanju između Europske zajednice i Islamske Republike Pakistana o prijelaznim aranžmanima u području pristupa tržištu za tekstilne proizvode i odjevne predmete, podložno njegovom sklapanju.
   Tekst Sporazuma priložen je ovoj Odluci.
   Članak 2.
   Uz uvjet reciprociteta Sporazum u obliku Memoranduma o razumijevanju primjenjuje se na privremenoj osnovi od 1. prosinca 2001. u očekivanju završetka postupaka za njegovo formalno sklapanje.
   Članak 3.
   U slučaju da Pakistan ne ispuni obveze obuhvaćene točkama 2. i 4. Memoranduma o razumijevanju, Komisija ponovno uvodi kvote s razinama koje su prethodno primjenjivane, u skladu s postupkom navedenim u članku 17. Uredbe Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1).

      Sastavljeno u Bruxellesu 17. prosinca 2001.

            Za Vijeće

            Predsjednik

         A. NEYTS-UYTTEBROECK

      (1)  SL L 275, 8.11.1993., str. 1. Uredba kako je zadnje izmijenjena Uredbom Komisije (EZ) br. 1809/2001 (SL L 252, 20.9.2001., str. 1.).


title: 2011/56/EU: Odluka Vijeća od 26. srpnja 2010. o potpisivanju, u ime Unije, Sporazuma između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama

text:
               15/Sv. 014

               HR

               Službeni list Europske unije

               162

         32011D0056

               L 026/1

               SLUŽBENI LIST EUROPSKE UNIJE

               26.07.2010.

      ODLUKA VIJEĆA

   od 26. srpnja 2010.
   o potpisivanju, u ime Unije, Sporazuma između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama
   (2011/56/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 168. stavak 5. u vezi s člankom 218. stavkom 5.,
   uzimajući u obzir prijedlog Komisije,
   budući da:

               (1)

               U članku 21. Uredbe (EZ) br. 1920/2006 Europskog parlamenta i Vijeća od 12. prosinca 2006. o Europskom centru za praćenje droga i ovisnosti o drogama (1) predviđa se da u Europskom centru za praćenje droga i ovisnosti o drogama može sudjelovati bilo koja treća zemlja koja u pogledu ciljeva i rada Centra dijeli interese Unije i njezinih država članica.

               (2)

               11. srpnja 2006. Vijeće je ovlastilo Komisiju da započne pregovore s Republikom Hrvatskom o Sporazumu između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama (dalje u tekstu „Sporazum”). Pregovori su uspješno dovršeni parafiranjem Sporazuma.

               (3)

               Sporazum bi trebalo potpisati u ime Unije, podložno njegovom sklapanju,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama (dalje u tekstu „Sporazum”) odobrava se u ime Unije, podložno sklapanju navedenog Sporazuma.
   Članak 2.
   Predsjednik Vijeća ovim se ovlašćuje odrediti osobu(-e) ovlaštenu(-e) za potpisivanje Sporazuma u ime Unije podložno njegovu sklapanju (2).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 26. srpnja 2010.

            Za Vijeće

            Predsjednik

         S. VANACKERE

      (1)  SL L 376, 27.12.2006., str. 1.

      (2)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (EU) 2015/2312 od 30. studenoga 2015. o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Republike Liberije te Protokola o provedbi uz navedeni Sporazum

text:
               12.12.2015

               HR

               Službeni list Europske unije

               L 328/1

         ODLUKA VIJEĆA (EU) 2015/2312
   od 30. studenoga 2015.
   o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Republike Liberije te Protokola o provedbi uz navedeni Sporazum
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Unija i Republika Liberija u pregovorima su dogovorile Sporazum o partnerstvu u održivom ribarstvu (dalje u tekstu „Sporazum”) i Protokol o provedbi uz navedeni Sporazum (dalje u tekstu „Protokol”), kojima se plovilima Unije odobravaju ribolovne mogućnosti u vodama nad kojima Republika Liberija ima suverenitet ili jurisdikciju.

               (2)

               Pregovori su uspješno okončani te su Sporazum i Protokol parafirani 5. lipnja 2015.

               (3)

               Člankom 15. Sporazuma i člankom 12. Protokola predviđena je privremena primjena Sporazuma i Protokola od dana njihova potpisivanja.

               (4)

               Sporazum i Protokol trebalo bi potpisati i privremeno primjenjivati, do završetka postupaka potrebnih za njihovo sklapanje,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma o partnerstvu u održivom ribarstvu između Europske unije i Republike Liberije te Protokola o provedbi uz navedeni Sporazum, podložno sklapanju navedenog Sporazuma i Protokola.
   Tekstovi Sporazuma i Protokola priloženi su ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma i Protokola u ime Unije.
   Članak 3.
   Sporazum i Protokol privremeno se primjenjuju od dana njihova potpisivanja, do završetka postupaka potrebnih za njihovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 30. studenoga 2015.

            Za Vijeće

            Predsjednik

         É. SCHNEIDER


title: 84/309/EEZ: Odluka Vijeća od 8. svibnja 1984. koja se odnosi na točku 2. Sporazuma o dobrovoljnom ograničenju za ovčje, janjeće i kozje meso između Europske ekonomske zajednice i Austrije, Bugarske, Čehoslovačke, Mađarske, Islanda, Poljske, Urugvaja i Jugoslavije

text:
               03/Sv. 028

               HR

               Službeni list Europske unije

               27

         31984D0309

               L 154/36

               SLUŽBENI LIST EUROPSKE UNIJE

               08.05.1984.

      ODLUKA VIJEĆA

   od 8. svibnja 1984.
   koja se odnosi na točku 2. Sporazuma o dobrovoljnom ograničenju za ovčje, janjeće i kozje meso između Europske ekonomske zajednice i Austrije, Bugarske, Čehoslovačke, Mađarske, Islanda, Poljske, Urugvaja i Jugoslavije
   (84/309/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da su se u okviru Sporazuma o dobrovoljnom ograničenju za ovčje, janjeće i kozje meso i žive ovce i koze, sklopljenih s Europskom ekonomskom zajednicom, dotične države članice razmjenom pisama obvezale da će ograničiti svoj izvoz na određena tržišta Zajednice koja se smatraju osjetljivim područjima; budući da te obveze prestaju 31. ožujka 1984.;
   budući da se okolnosti koje su dovele do toga da se ta područja smatraju osjetljivima nisu promijenile; budući da stoga treba osigurati proširenje tih dogovora o ograničavanju izvoza na navedena područja;
   budući da je Komisija u tu svrhu vodila pregovore s Austrijom, Bugarskom, Čehoslovačkom, Mađarskom, Islandom, Poljskom, Urugvajem i Jugoslavijom; budući da je rezultat tih pregovora bio parafiranje Sporazuma sa svakom od navedenih zemalja,
   ODLUČILO JE:
   Članak 1.
   1.   Ovim se, u ime Europske ekonomske zajednice, odobravaju razmjene pisama u pogledu točke 2. Sporazuma o dobrovoljnom ograničavanju trgovine ovčjim, janjećim i kozjim mesom sa sljedećim zemljama:

               —

               Austrijom,

               —

               Bugarskom,

               —

               Čehoslovačkom,

               —

               Mađarskom,

               —

               Islandom,

               —

               Poljskom,

               —

               Urugvajem,

               —

               Jugoslavijom.

         2.   Tekstovi razmjena pisama priloženi su ovoj Odluci.
   Članak 2.
   Ovim se ovlašćuje predsjednik Vijeća da odredi osobu koja će biti ovlaštena potpisati razmjene pisama iz članka 1. kako bi one obvezivale Zajednicu.

      Sastavljeno u Bruxellesu 8. svibnja 1984.

            Za Vijeće

            Predsjednik

         M. ROCARD


title: Odluka (EU) 2016/990 Europskog parlamenta i Vijeća od 8. lipnja 2016. o mobilizaciji Europskog fonda za prilagodbu globalizaciji (zahtjev Grčke – EGF/2015/011 GR/Supermarket Larissa)

text:
               21.6.2016

               HR

               Službeni list Europske unije

               L 162/12

         ODLUKA (EU) 2016/990 EUROPSKOG PARLAMENTA I VIJEĆA
   od 8. lipnja 2016.
   o mobilizaciji Europskog fonda za prilagodbu globalizaciji (zahtjev Grčke – EGF/2015/011 GR/Supermarket Larissa)
   EUROPSKI PARLAMENT I VIJEĆE EUROPSKE UNIJE,
   uzimajući o obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Cilj Europskog fonda za prilagodbu globalizaciji (EGF) jest pružanje potpore radnicima koji su proglašeni viškom i samozaposlenim osobama koje su prestale sa svojim djelatnostima zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te kako bi im se pomoglo da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Grčka je 26. studenoga 2015. podnijela zahtjev EGF/2015/011 GR/Supermarket Larissa za financijski doprinos iz EGF-a, nakon otpuštanja u poduzeću Supermarket Larissa ABEE u Grčkoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               U skladu s člankom 6. stavkom 2. Uredbe (EU) br. 1309/2013 Grčka je odlučila osigurati usluge prilagođene potrebama sufinancirane iz EGF-a i za 543 mladih koji nisu zaposleni, ne školuju se i ne osposobljavaju (NEET-ovi).

               (5)

               Stoga bi trebalo mobilizirati EGF kako bi se za zahtjev koji je podnijela Grčka osigurao financijski doprinos u iznosu od 6 468 000 EUR.

               (6)

               Ova bi se Odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2016. mobilizira se Europski fond za prilagodbu globalizaciji kako bi se osigurao iznos od 6 468 000 EUR u obliku odobrenih sredstava za preuzete obveze i plaćanja.
   Članak 2.
   Ova Odluka stupa na snagu na dan objave u Službenom listu Europske unije. Primjenjuje se od 8. lipnja 2016.

      Sastavljeno u Strasbourgu 8. lipnja 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         A.G. KOENDERS

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


title: Odluka Vijeća (EU) 2015/137 od 26. siječnja 2015. o produljenju mandata potpredsjednika Ureda za usklađivanje na unutarnjem tržištu (žigovi i dizajni) i dvaju predsjedatelja žalbenih vijeća Ureda za usklađivanje na unutarnjem tržištu (žigovi i dizajni)

text:
               29.1.2015

               HR

               Službeni list Europske unije

               L 23/17

         ODLUKA VIJEĆA (EU) 2015/137
   od 26. siječnja 2015.
   o produljenju mandata potpredsjednika Ureda za usklađivanje na unutarnjem tržištu (žigovi i dizajni) i dvaju predsjedatelja žalbenih vijeća Ureda za usklađivanje na unutarnjem tržištu (žigovi i dizajni)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 207/2009 od 26. veljače 2009. o žigu Zajednice (1), a posebno njezine članke 125. i 136.,
   budući da:

               (1)

               Dana 18. studenoga 2014. Upravni odbor Ureda za usklađivanje na unutarnjem tržištu (žigovi i dizajni) („Ured”) predao je Vijeću prijedlog o produljenju mandata potpredsjednika Ureda i dvaju predsjedatelja žalbenih vijeća Ureda.

               (2)

               Mandate potpredsjednika Ureda g. Christiana ARCHAMBEAUA i predsjedatelja žalbenih vijeća Ureda g. Tomása DE LAS HERASA i g. Detlefa SCHENNENA trebalo bi produljiti za razdoblje od 5 godina ili do odlaska u mirovinu ako odlazak u mirovinu uslijedi tijekom novog mandata,

         DONIJELO JE OVU ODLUKU:
   Članak 1.
   Mandat potpredsjednika Ureda g. Christiana ARCHAMBEAUA produljuje se za razdoblje od 1. prosinca 2015. do 30. studenoga 2020. ili do odlaska u mirovinu ako odlazak u mirovinu uslijedi tijekom novog mandata.
   Članak 2.
   Mandat predsjedatelja žalbenih vijeća Ureda g. Tomása DE LAS HERASA produljuje se za razdoblje od 1. ožujka 2016. do 28. veljače 2021. ili do odlaska u mirovinu ako odlazak u mirovinu uslijedi tijekom novog mandata.
   Članak 3.
   Mandat predsjedatelja žalbenih vijeća Ureda g. Detlefa SCHENNENA produljuje se za razdoblje od 1. studenoga 2015. do 31. listopada 2020. ili do odlaska u mirovinu ako odlazak u mirovinu uslijedi tijekom novog mandata.
   Članak 4.
   Ova Odluka stupa na snagu 20 dana nakon objave u Službenom listu Europske unije.

      Sastavljeno u Bruxellesu 26. siječnja 2015.

            Za Vijeće

            Predsjednik

         J. DŪKLAVS

      (1)  SL L 78, 24.3.2009., str. 1.


title: 2013/103/EU: Odluka Vijeća od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980. , kako je izmijenjena Protokolom iz Vilniusa od 3. lipnja 1999.  Tekst značajan za EGP

text:
               11/Sv. 123

               HR

               Službeni list Europske unije

               286

         32013D0103

               L 051/1

               SLUŽBENI LIST EUROPSKE UNIJE

         ODLUKA VIJEĆA
   od 16. lipnja 2011.
   o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999.
   (Tekst značajan za EGP)
   (2013/103/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91., u vezi s člankom 218. stavkom 5. i člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Razvoj željezničke interoperabilnosti, kako unutar Unije tako i između Unije i susjednih zemalja, ključni je element zajedničke prometne politike, čiji je cilj posebno uspostaviti bolju ravnotežu između raznih modela prometa.

               (2)

               Unija ima isključivu nadležnost ili podijeljenu nadležnost sa svojim državama članicama u područjima obuhvaćenima Konvencijom o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (dalje u tekstu „Konvencija”).

               (3)

               Pristupanje Unije Konvenciji za potrebe ostvarivanja njezine nadležnosti dopušteno je na temelju članka 38. Konvencije.

               (4)

               Komisija je u ime Unije pregovorima dogovorila Sporazum (dalje u tekstu „Sporazum”) s Međunarodnom organizacijom za željeznički prijevoz (dalje u tekstu „OTIF”) o pristupanju Unije Konvenciji.

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (dalje u tekstu „Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Prilikom potpisivanja Sporazuma Unija daje izjavu, kako je određena u Prilogu I. ovoj Odluci, o ostvarivanju svoje nadležnosti i izjavu, kako je određena u Prilogu II. ovoj Oduci, u pogledu članka 2. Sporazuma.
   Članak 3.
   Predsjednika Vijeća ovlašćuje se da imenuje osobu(-e) ovlaštenu(-e) za potpisivanje Sporazuma u svrhu obvezivanja Unije i za davanje izjava iz članka 2.
   Članak 4.
   Komisija zastupa Uniju na zasjedanjima OTIF-a.
   Članak 5.
   Interni aranžmani za pripremu zasjedanja OTIF-a i za zastupanje i glasovanje na takvim zasjedanjima određeni su u Prilogu III. ovoj Odluci.
   Članak 6.
   Ova Odluka stupa na snagu na dan donošenja.

      Sastavljeno u Luxembourgu 16. lipnja 2011.

            Za Vijeće

            Predsjednik

         VÖLNER P.

   PRILOG I.

      IZJAVA EUROPSKE UNIJE O OSTVARIVANJU NADLEŽNOSTI

   U željezničkom sektoru Europska unija (dalje u tekstu „Unija”) dijeli nadležnost s državama članicama Unije (dalje u tekstu „države članice”) u skladu s člancima 90. i 91., u vezi s člankom 100. stavkom 1., i člancima 171. i 172. Ugovora o funkcioniranju Europske unije (UFEU).
   Glavom VI. UFEU-a uspostavlja se zajednička prometna politika Unije, a glavom XVI. predviđa se doprinos Unije uspostavljanju i razvoju transeuropskih mreža u području prometa.
   Točnije, člankom 91. glave VI. UFEU-a predviđa se da Unija može usvojiti:

               —

               zajednička pravila koja se primjenjuju na međunarodni promet prema državnom području države članice ili iz njega, odnosno preko državnog područja jedne države članice ili više njih,

               —

               uvjete pod kojima nerezidentni prijevoznici u jednoj od država članica mogu unutar te države članice pružati prometne usluge,

               —

               mjere za poboljšanje prometne sigurnosti,

               —

               sve druge odgovarajuće odredbe.

         U pogledu transeuropskih mreža, člankom 171. glave XVI. UFEU-a točnije se predviđa da Unija:

               —

               utvrđuje niz smjernica koje obuhvaćaju ciljeve, prioritete i osnovne crte mjera predviđenih u području transeuropskih mreža; tim se smjernicama određuju projekti u zajedničkom interesu,

               —

               provodi sve mjere koje se pokažu potrebnim za omogućivanje međudjelovanja mreža, posebno u području tehničke normizacije,

               —

               može podupirati projekte od zajedničkog interesa koje podupiru države članice a koji su utvrđeni u okviru smjernica iz prve alineje, posebno putem studija izvedivosti, kreditnih jamstava ili subvencioniranja kamatnih stopa; Unija može i putem Kohezijskog fonda doprinijeti financiranju određenih projekata u državama članicama u području prometne infrastrukture.

         Unija je na temelju te dvije odredbe donijela velik broj pravnih instrumenata primjenljivih na željeznički promet.
   Unija je na temelju prava Unije stekla isključivu nadležnost u pitanjima željezničkog prometa kada Konvencija o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (dalje u tekstu „Konvencija”), ili pravni instrumenti doneseni u skladu s njome mogu utjecati na ili izmijeniti područje primjene tih postojećih pravila Unije.
   Države članice nemaju nikakvu nadležnost nad predmetima koji su uređeni Konvencijom i nad kojima Unija ima isključivu nadležnost.
   Kada pravila Unije postoje, ali na njih ne utječu Konvencija ili pravni instrumenti doneseni u skladu s njome, Unija s državama članica dijeli nadležnost nad pitanjima u vezi s Konvencijom.
   Popis odgovarajućih instrumenata Unije koji su na snazi u trenutku sklapanja Sporazuma sadržan je u Dodatku ovom Prilogu. Područje primjene nadležnosti Unije, koja proizlazi iz tih tekstova, mora se ocijeniti u vezi s posebnim odredbama svakog teksta, posebno u pogledu toga uspostavljaju li se tim odredbama zajednička pravila. Nadležnost Unije podliježe neprestanom razvoju. U okviru Ugovora o Europskoj uniji i UFEU-a, nadležne institucije Unije mogu donositi odluke kojima se određuje nadležnost Unije. Unija stoga zadržava pravo izmijeniti ovu izjavu na odgovarajući način, a da to ne predstavlja preduvjet za ostvarivanje njezine nadležnosti u pitanjima obuhvaćenim Konvencijom.
   Dodatak Prilogu I.
   INSTRUMENTI EUROPSKE UNIJE KOJI SE ODNOSE NA PREDMETE KOJI SE UREĐUJU KONVENCIJOM
   Unija je do sada ostvarila svoju nadležnost, među ostalim, putem sljedećih instrumenata Unije:

      GOSPODARSKO ZAKONODAVSTVO/ZAKONODAVSTVO O PRISTUPU TRŽIŠTU

               —

               Uredba br. 11 ukidanju diskriminacije u cijenama i uvjetima prijevoza, prema članku 79. stavku 3. Ugovora o osnivanju Europske ekonomske zajednice (SL 52, 16.8.1960., str. 1121./60.)

               —

               Direktiva Vijeća 91/440/EEZ od 29. srpnja 1991. o razvoju željeznica Zajednice (SL L 237, 24.8.1991., str. 25.),

               —

               Direktiva Vijeća 95/18/EZ od 19. lipnja 1995. o izdavanju dozvola željezničkim prijevoznicima (SL L 143, 27.6.1995., str. 70.)

               —

               Direktiva 2001/12/EZ Europskog parlamenta i Vijeća od 26. veljače 2001. o izmjeni Direktive Vijeća 91/440/EEZ o razvoju željeznica Zajednice (SL L 75, 15.3.2001., str. 1.).

               —

               Direktiva 2001/13/EZ Europskog parlamenta i Vijeća od 26. veljače 2001. o izmjeni Direktive Vijeća 95/18/EEZ o izdavanju dozvola željezničkim prijevoznicima (SL L 75, 15.3.2001., str. 26.).

               —

               Direktiva 2001/14/EZ Europskog parlamenta i Vijeća od 26. veljače 2001. o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (SL L 75, 15.3.2001., str. 29.),

               —

               Direktiva 2004/51/EZ Europskog parlamenta i Vijeća od 29. travnja 2004. o izmjeni Direktive Vijeća 91/440/EEZ o razvoju željeznica Zajednice (SL L 164, 30.4.2004., str. 164., ispravljena verzija u SL L 220, 21.6.2004., str. 58.),

               —

               Uredba (EZ) br. 1371/2007 Europskog parlamenta i Vijeća od 23. listopada 2007. o pravima i obvezama putnika u željezničkom prometu (SL L 315, 3.12.2007., str. 14.).

               —

               Direktiva 2007/58/EZ Europskog parlamenta i Vijeća od 23. listopada 2007. o izmjeni Direktive Vijeća 91/440/EEZ o razvoju željeznica Zajednice i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture (SL L 315, 3.12.2007., str. 44.).

      ZAKONODAVSTVO O INTEROPERABILNOSTI I SIGURNOSTI

               —

               Direktiva Vijeća 96/48/EZ od 23. srpnja 1996. o interoperabilnosti transeuropskog željezničkog sustava velikih brzina (SL L 235, 17.9.1996., str. 6.),

               —

               Direktiva 2001/16/EZ Europskog parlamenta i Vijeća od 19. ožujka 2001. o interoperabilnosti transeuropskog konvencionalnog željezničkog sustava (SL L 110, 20.4.2001., str. 1.),

               —

               Direktiva 2004/49/EZ Europskog parlamenta i Vijeća od 29. travnja 2004. o sigurnosti željeznica Zajednice i izmjeni Direktive Vijeća 95/18/EZ o izdavanju dozvola za obavljanje usluga u željezničkom prijevozu i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (SL L 164, 30.4.2004., str. 44., ispravljena verzija u SL L 220, 21.6.2004., str. 16.),

               —

               Direktiva 2004/50/EZ Europskog parlamenta i Vijeća od 29. travnja 2004. o izmjeni Direktive Vijeća 96/48/EZ o interoperabilnosti transeuropskog željezničkog sustava velikih brzina i Direktive 2001/16/EZ Europskog parlamenta i Vijeća o interoperabilnosti transeuropskog konvencionalnog željezničkog sustava (SL L 164, 30.4.2004., str. 114., ispravljena verzija u SL L 220, 21.6.2004., str. 40.),

               —

               Uredba (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (Uredba o Agenciji) (SL L 164, 30.4.2004., str. 1., ispravljena verzija u SL L 220, 21.6.2004., str. 3.),

               —

               Direktiva 2007/59/EZ Europskog parlamenta i Vijeća od 23. listopada 2007. o davanju ovlaštenja strojovođama koji upravljaju lokomotivama i vlakovima na željezničkom sustavu Zajednice (SL L 315, 3.12.2007., str. 51.),

               —

               Direktiva 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (SL L 191, 18.7.2008., str. 1.),

               —

               Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.),

               —

               Direktiva 2008/110/EZ Europskog parlamenta i Vijeća od 16. prosinca 2008. o izmjeni Direktive 2004/49/EZ o sigurnosti željeznica Zajednice (Direktiva o sigurnosti željeznica) (SL L 345, 23.12.2008., str. 62.),

               —

               Uredba (EZ) br. 1335/2008 Europskog parlamenta i Vijeća od 16. prosinca 2008. o izmjeni Uredbe (EZ) br. 881/2004 o osnivanju Europske agencije za željeznice (Uredba o Agenciji) (SL L 354, 31.12.2008., str. 51.),

               —

               Uredba (EU) br. 913/2010 Europskog parlamenta i Vijeća od 22. rujna 2010. o europskoj željezničkoj mreži za konkurentni prijevoz robe (SL L 276, 20.10.2010., str. 22.).

      OBVEZE IZ PRUŽANJA JAVNIH USLUGA

               —

               Uredba (EZ) br. 1370/2007 Europskog parlamenta i Vijeća od 23. listopada 2007. o uslugama javnog željezničkog i cestovnog prijevoza putnika (SL L 315, 3.12.2007., str. 1.).

         PRILOG II.

      IZJAVA EUROPSKE UNIJE U VEZI S ČLANKOM 2. SPORAZUMA

   Pojam „kojim se uređuje posebno dotično područje” treba tumačiti kao da se primjenjuje na posebni slučaj koji je uređen odredbom Konvencije, uključujući njezine dodatke, a koji nije uređen zakonodavstvom Europske unije.
   PRILOG III.

      INTERNI ARANŽMANI VIJEĆA, DRŽAVA ČLANICA I KOMISIJE U POSTUPCIMA U OKVIRU OTIF-a

   Imajući na umu uvjet jedinstva međunarodnog zastupanja Unije i njezinih država članica u skladu s Ugovorom o Europskoj uniji i Ugovorom o funkcioniranju Europske unije te sudsku praksu Suda Europske unije također i u fazi provedbe međunarodnih obveza, Vijeće, države članice i Komisija primjenjivat će sljedeće interne aranžmane:
   1.   Područje primjene

   Ti će se interni aranžmani primjenjivati na sva zasjedanja svih tijela osnovanih u okviru OTIF-a. Svako upućivanje na „zasjedanje” u tim aranžmanima tumači se tako da uključuje mutatis mutandis upućivanje i na druge postupke, kao što je pisani postupak.
   2.   Postupak usklađivanja

               2.1.

               Radi pripreme za svako zasjedanje OTIF-a, uključujući ali ne ograničavajući se na zasjedanja Opće skupštine, Upravnog odbora i drugih odbora, održavat će se sastanci za usklađivanje:

                           —

                           u Bruxellesu, u okviru nadležne radne skupine Vijeća (uobičajeno Radne skupine za kopneni promet), čim prije i onoliko puta koliko je to potrebno prije zasjedanja OTIF-a te, osim toga,

                           —

                           na licu mjesta, posebno na početku i, ako je potrebno, tijekom i na kraju zasjedanja OTIF-a.

               2.2.

               Na sastancima za usklađivanje usuglasit će se o stajalištima samo u ime Unije ili, prema potrebi, u ime Unije i njezinih država članica. Stajališta država članica koja se odnose na njihovu isključivu nadležnost mogu podlijegati usklađivanju na tim sastancima ako se tako usuglase države članice.

               2.3.

               Na sastancima za usklađivanje odlučivat će se o izvršenju odgovornosti u pogledu izjava i glasovanja u vezi sa svakom točkom dnevnog reda na zasjedanju OTIF-a, o kojoj se može dati izjava ili se očekuje glasovanje.

               2.4.

               Radi pripreme sastanaka za usklađivanje iz točke 2.1., uključujući nacrte izjava i dokumente o stajalištima, prema potrebi se održavaju preliminarne rasprave u odgovarajućem Odboru koji je osnovan na temelju odgovarajućeg zakonodavstva Unije o željezničkom prometu, naime:

                           —

                           Odboru za prijevoz opasnih tvari za pitanja obuhvaćena Dodatkom C Konvenciji; ako ta pitanja utječu na željezničku interoperabilnost i sigurnost željeznica ili na zajednički sigurnosni pristup razvijen na temelju Direktive 2004/49/EZ, treba uključiti i Odbor za željezničku interoperabilnost i sigurnost željeznica,

                           —

                           Odboru za razvoj željeznica Unije za pitanja obuhvaćena Dodacima A, B, D ili E Konvenciji i za ostale sustave jedinstvenog prava koje je pripremio OTIF,

                           —

                           Odboru za željezničku interoperabilnost i sigurnost željeznica za pitanja obuhvaćena Dodacima F ili G Konvenciji.

               2.5.

               Komisija će prije svakog zasjedanja OTIF-a navesti koje točke dnevnog reda podliježu usklađivanju Unije i pripremit će nacrte izjava i dokumenata o stajalištima koji se trebaju raspraviti na sastancima za usklađivanje.

               2.6.

               Ako se Komisija i države članice na sastancima za usklađivanje ne mogu usuglasiti o zajedničkom stajalištu, uključujući zbog neslaganja o podjeli nadležnosti, to se pitanje upućuje Odboru stalnih predstavnika i/ili Vijeću.

         3.   Izjave i glasovanje na zasjedanjima OTIF-a

               3.1.

               Kada se točka dnevnog reda odnosi na pitanja isključive nadležnosti Unije, Komisija će imati riječ i glasovati za Uniju. Nakon usklađivanja, države članice također mogu imati riječ kako bi podržale i/ili razvile stajalište Unije.

               3.2.

               Kada se točka dnevnog reda odnosi na pitanja isključive nacionalne nadležnosti, države članice imat će riječ i glasovat će.

               3.3.

               Kada se točka dnevnog reda odnosi na pitanja s elementima i nacionalne nadležnosti i nadležnosti Unije, Predsjedništvo Komisije izrazit će zajedničko stajalište. Nakon usklađivanja, države članice mogu imati riječ kako bi podržale i/ili razvile zajedničko stajalište. Države članice ili Komisija, kako je potrebno, glasovat će u ime Unije i njezinih država članica u skladu sa zajedničkim stajalištem. Odluka o tome tko će glasovati donosi se s obzirom na prevladavajuću nadležnost (npr., uglavnom nacionalna nadležnost ili uglavnom nadležnost Unije).

               3.4.

               Kada se točka dnevnog reda odnosi na pitanja s elementima i nacionalne nadležnosti i nadležnosti Unije te kada se Komisija i države članice nisu mogle usuglasiti o zajedničkom stajalištu iz točke 2.6., države članice i Komisija mogu imati riječ i glasovati o pitanjima koja su jasno u njihovoj nadležnosti.

               3.5.

               O pitanjima za koja ne postoji sporazum između Komisije i država članica o podjeli nadležnosti ili kada nije bilo moguće dobiti većinu potrebnu za stajalište Unije, uložit će se najveći nastojanja kako si se situacija razjasnila ili kako bi se postiglo stajalište Unije. Do toga i nakon usklađivanja, države članice i/ili Komisija, kako je potrebno, imali bi pravo imati riječ pod uvjetom da izraženo stajalište neće prejudicirati buduće stajalište Unije, da će biti usklađeno s politikama Unije i prethodnim stajalištima Unije i da će biti u skladu s pravom Unije.

               3.6.

               Predstavnici država članica i Komisije mogu sudjelovati u radnim skupinama OTIF-a koje pripremaju sastanke tehničkih odbora OTIF-a, naime Odbora stručnjaka za prijevoz opasnih tvari (RID) i Odbora tehničkih stručnjaka (TEC). Tijekom sudjelovanja u tim radnim skupinama predstavnici država članica i Komisije mogu dostaviti tehničke doprinose i u potpunosti sudjelovati u tehničkim raspravama na temelju svog tehničkog znanja. Te rasprave ne obvezuju Uniju.
               Predstavnici država članica i Komisije ulagat će ozbiljna nastojanja kako bi postigli zajedničko stajalište i branili to stajalište na raspravama radnih skupina OTIF-a.

         4.   Preispitivanje tih aranžmana

   Na zahtjev države članice ili Komisije ti će se aranžmani preispitati, uzimajući u obzir iskustvo stečeno na temelju njihove uporabe.


title: Odluka Vijeća 2014/775/ZVSP od 7. studenoga 2014. o produljenju Odluke 2014/73/ZVSP o vojnoj operaciji Europske unije u Srednjoafričkoj Republici (EUFOR RCA)

text:
               8.11.2014

               HR

               Službeni list Europske unije

               L 325/17

         ODLUKA VIJEĆA 2014/775/ZVSP
   od 7. studenoga 2014.
   o produljenju Odluke 2014/73/ZVSP o vojnoj operaciji Europske unije u Srednjoafričkoj Republici (EUFOR RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće sigurnosti Ujedinjenih naroda (VSUN) donijelo je 28. siječnja 2014. Rezoluciju 2134 (2014) kojom se Europsku uniju ovlašćuje da rasporedi operaciju u Srednjoafričkoj Republici.

               (2)

               Vijeće je 10. veljače donijelo Odluku 2014/73/ZVSP (1) u kojoj je navedeno da bi vojna operacija Europske unije u Srednjoafričkoj Republici (EUFOR CA) trebala završiti ne kasnije od šest mjeseci nakon dosezanja pune operativne sposobnosti.

               (3)

               Privremeni predsjednik Srednjoafričke Republike poslao je 10. rujna 2014. pismo Visokom predstavniku Unije za vanjske poslove i sigurnosnu politiku (VP) tražeći produljenje vojne operacije EUFOR RCA.

               (4)

               Potrebno je osigurati neometan prijelaz s vojne operacije EUFOR RCA prema operaciji održavanja mira Ujedinjenih naroda u Srednjoafričkoj Republici (MINUSCA), kako je uspostavljena Rezolucijom VSUN-a 2149 (2014), sve dok MINUSCA ne bude u mogućnosti preuzeti punu odgovornost za sigurnost na području Banguija.

               (5)

               VSUN je 21. listopada 2014. donio Rezoluciju 2181 (2014) kojom se odobrava produljenje vojne operacije EUFOR RCA do 15. ožujka 2015.

               (6)

               Odluku 2014/73/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2014/73/ZVSP mijenja se kako slijedi:

               1.

               U članku 1. stavku 1. riječi „unutar četiri do šest mjeseci” zamjenjuju se riječima „unutar četiri do devet mjeseci”.

               2.

               Članak 10. stavak 2. zamjenjuje se sljedećim:
               „2.   Referentni financijski iznos za zajedničke troškove vojne operacije EUFOR RCA za razdoblje do 15. prosinca 2014. iznosi 25,9 milijuna EUR. Referentni financijski iznos za zajedničke troškove vojne operacije EUFOR RCA za razdoblje od 16. prosinca 2014. do 15. ožujka 2015. iznosi 5,7 milijuna EUR.
               Postotak referentnog iznosa iz članka 25. stavka 1. Odluke 2011/871/ZVSP za razdoblje do 15. prosinca 2014. iznosi 50 %. Postotak referentnog iznosa iz članka 25. stavka 1. Odluke 2011/871/ZVSP za razdoblje od 16. prosinca 2014. do 15. ožujka 2015. iznosi 0 %.”.

               3.

               Članak 12. stavak 2. zamjenjuje se sljedećim:
               „2.   EUFOR RCA završava 15. ožujka 2015.”.
         Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  Odluka Vijeća 2014/73/ZVSP оd 10. veljače 2014. o vojnoj operaciji Europske unije u Srednjoafričkoj Republici (EUFOR RCA) (SL L 40, 11.2.2014., str. 59.).


title: Odluka Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)

text:
               18/Sv. 006

               HR

               Službeni list Europske unije

               292

         32012D0389

               L 187/40

               SLUŽBENI LIST EUROPSKE UNIJE

               16.07.2012.

      ODLUKA VIJEĆA 2012/389/ZVSP
   od 16. srpnja 2012.
   o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 4.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 14. studenoga 2011. usvojilo Strateški okvir za Rog Afrike za usmjeravanje djelovanja EU-a u toj regiji.

               (2)

               Vijeće je 8. prosinca 2011. donijelo Odluku 2011/819/ZVSP (1) o imenovanju posebnog predstavnika Europske unije za Rog Afrike.

               (3)

               Vijeće se 16. prosinca 2011. usuglasilo u vezi s Konceptom za upravljanje krizama za misiju za izgradnju regionalne pomorske sposobnosti.

               (4)

               Vijeće je 23. ožujka 2012. donijelo Odluku 2012/173/ZVSP (2) o aktiviranju operativnog centra EU-a za misije i operacije Zajedničke sigurnosne i obrambene politike na Rogu Afrike.

               (5)

               Vlade Džibutija, Kenije i Sejšela te Prijelazna savezna vlada Somalije pozdravile su raspoređivanje Misije u svojim zemljama.

               (6)

               Vijeće je 18. lipnja 2007. odobrilo Smjernice za strukturu zapovijedanja i kontrole civilnih operacija EU-a za upravljanje krizama.

               (7)

               Za Misiju uspostavljenu ovom Odlukom trebalo bi aktivirati sposobnost motrenja.

               (8)

               Misija će se provoditi u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora o Europskoj uniji (UEU),

         DONIJELO JE OVU ODLUKU:
   Članak 1.
   Misija
   Unija uspostavlja misiju za izgradnju regionalne pomorske sposobnosti u državama Roga Afrike (EUCAP NESTOR).
   Članak 2.
   Zadaće misije
   Cilj je misije EUCAP NESTOR pomoći državama na Rogu Afrike i zapadnom dijelu Indijskog oceana u razvoju samoodržive sposobnosti za daljnje jačanje njihove pomorske sigurnosti, uključujući suzbijanje gusarstva, te u pomorskom upravljanju. Misija EUCAP NESTOR za početak je usredotočena na Džibuti, Keniju, Sejšele i Somaliju. Misija EUCAP NESTOR također se raspoređuje u Tanzaniju nakon što Unija primi poziv tanzanijskih tijela.
   Članak 3.
   Zadaće
   1.   Kako bi se ostvario cilj određen u članku 2., zadaće misije EUCAP NESTOR jesu:

               (a)

               pomoći tijelima u regiji da postignu učinkovitu organizaciju agencija za pomorsku sigurnost koje obavljaju funkciju obalne straže;

               (b)

               voditi tečajeve osposobljavanja i pružati stručno znanje za jačanje pomorskih sposobnosti država u regiji, na početku u Džibutiju, Keniji i Sejšelima, s ciljem da te države postignu samoodrživost u području osposobljavanja;

               (c)

               pomoći Somaliji da razvije vlastite sposobnosti obalne policije na kopnu uz potporu sveobuhvatnog pravnog i regulatornog okvira;

               (d)

               utvrditi prioritetne nedostatke u sposobnostima u području opreme i, prema potrebi, pomoći u njihovom rješavanju kako bi se ostvario cilj misije EUCAP NESTOR;

               (e)

               pomoći jačanje nacionalnog zakonodavstva i vladavine prava kroz regionalni program pravnog savjetovanja i pravno stručno znanje kao potporu izradi zakonodavstva u području pomorske sigurnosti i povezanog nacionalnog zakonodavstva;

               (f)

               promicati regionalnu suradnju između državnih tijela odgovornih za pomorsku sigurnost;

               (g)

               jačati regionalnu koordinaciju u području izgradnje pomorske sposobnosti;

               (h)

               pružati strateško savjetovanje putem upućivanja stručnjaka ključnim upravama;

               (i)

               provoditi projekte u okviru misije i koordinirati donacije;

               (j)

               razvijati i voditi regionalnu informacijsku i komunikacijsku strategiju.

         2.   Misija EUCAP NESTOR nema nikakvu izvršnu funkciju.
   Članak 4.
   Zapovjedni lanac i struktura
   1.   Misija EUCAP NESTOR ima jedinstveni zapovjedni lanac kao operaciju za upravljanje krizama.
   2.   Misija EUCAP NESTOR strukturirana je kako slijedi:

               (a)

               sjedište misije u Džibutiju;

               (b)

               uredi u zemljama prema potrebi.

         3.   Misija EUCAP NESTOR ima projektnu jedinicu za utvrđivanje i provedbu projekata. Misija EUCAP NESTOR može, prema potrebi, koordinati, olakšavati i pružati savjete o projektima koje provode države članice i treće države pod njihovom odgovornošću, u područjima povezanima s misijom EUCAP NESTOR i kao potporu njezinom cilju.
   Članak 5.
   Zapovjednik civilne operacije
   1.   Ravnatelj sposobnosti planiranja i vođenja (RSPV) ujedno je i zapovjednik civilne operacije za misiju EUCAP NESTOR.
   2.   Zapovjednik civilne operacije, u okviru političkog nadzora i strateškog vođenja Političkog i sigurnosnog odbora (PSO) i sveukupne ovlasti visokog predstavnika Unije za vanjske poslove i sigurnosnu politiku (VP), na strateškoj razini izvršava zapovjedništvo i nadzor nad misijom EUCAP NESTOR.
   3.   Zapovjednik civilne operacije osigurava, u pogledu vođenja operacije, ispravnu i učinkovitu provedbu odluka Vijeća i odluka PSO-a, između ostalog izdajući voditelju misije upute na strateškoj razini, ako je potrebno, i savjetujući ga i pružajući mu tehničku potporu.
   4.   Operativni centar EU-a aktiviran Odlukom 2012/173/ZVSP pruža izravnu potporu zapovjedniku civilne operacije u vezi s operativnim planiranjem i vođenjem misije EUCAP NESTOR.
   5.   Zapovjednik civilne operacije izvješćuje Vijeće putem VP-a.
   6.   Sveukupno upućeno osoblje ostaje pod punim zapovjedništvom državnih tijela države koja upućuje u skladu s nacionalnim pravilima ili dotične institucije Unije ili Europske službe za vanjsko djelovanje (ESVD). Državna tijela prenose operativni nadzor (OPCON) nad vlastitim osobljem, timovima i jedinicama na zapovjednika civilne operacije.
   7.   Zapovjednik civilne operacije ima punu odgovornost osigurati pravilno izvršenje obveza Unije.
   8.   Zapovjednik civilne operacije, posebni predstavnik Europske unije (PPEU) za Rog Afrike i voditelji izaslanstava Unije u regiji savjetuju se prema potrebi.
   Članak 6.
   Voditelj misije
   1.   Voditelj misije preuzima odgovornost te provodi zapovjedništvo i nadzor nad misijom EUCAP NESTOR na terenu i izravno odgovara zapovjedniku civilne operacije.
   2.   Voditelj misije obavlja zapovjedništvo i nadzor nad osobljem, timovima i jedinicama iz država koje daju doprinos, kako ih je uputio zapovjednik civilne operacije, zajedno s upravnom i logističkom odgovornošću, uključujući za imovinu, izvore i podatke koji su stavljeni na raspolaganje misiji EUCAP NESTOR.
   3.   Voditelj misije daje upute sveukupnom osoblju misije EUCAP NESTOR radi učinkovitog vođenja misije EUCAP NESTOR na terenu, preuzimajući na sebe koordinaciju i svakodnevno upravljanje i slijedeći upute zapovjednika civilne operacije na strateškoj razini.
   4.   Voditelj misije odgovoran je za izvršenje proračuna misije EUCAP NESTOR. U tu svrhu voditelj misije s Komisijom potpisuje ugovor.
   5.   Voditelj misije odgovoran je za disciplinski nadzor osoblja. U odnosu na upućeno osoblje, disciplinski postupak provodi nacionalno tijelo u skladu s nacionalnim pravilima, dotična institucija Unije ili ESVD.
   6.   Voditelj misije na području operacije predstavlja misiju EUCAP NESTOR i osigurava njezinu odgovarajuću vidljivost.
   7.   Voditelj misije usklađuje se, ako je potrebno, s drugim čimbenicima Unije na terenu. Voditelj misije, ne dovodeći u pitanje zapovjedni lanac, dobiva lokalno političko vođenje od PPEU-a, u bliskoj koordinaciji s odgovarajućim voditeljima izaslanstava Unije u regiji.
   8.   U kontekstu projektne jedinice voditelj misije ovlašten je iskoristiti financijske doprinose država članica ili trećih država za provedbu projekata koji dosljedno nadopunjuju druge mjere misije EUCAP NESTOR ako je projekt:

               (a)

               predviđen u ocjeni utjecaja ove Odluke na proračun; ili

               (b)

               u ocjenu utjecaja na proračun uključen tijekom misije EUCAP NESTOR na zahtjev voditelja misije.

         U tim slučajevima voditelj misije s dotičnim državama sklapa aranžman kojim su posebno pokriveni posebni postupci za postupanje sa svim pritužbama trećih stranaka u pogledu štete koja je nastala kao posljedica djelovanja ili nedjelovanja voditelja misije prilikom korištenja financijskih sredstava koje su osigurale države članice.
   Unija ili VP ni pod kojim okolnostima ne odgovaraju državama koje daju doprinos s naslova djelovanja ili nedjelovanja voditelja misije prilikom korištenja financijskih sredstava koja su osigurale te države.
   Članak 7.
   Osoblje
   1.   Misija EUCAP NESTOR ponajprije se sastoji od osoblja koje upućuju države članice, institucije Unije ili ESVD. Svaka država članica ili institucija Unije ili ESVD snosi troškove povezane sa svakim osobljem koje upućuje, uključujući putne troškove u mjesto razmještanja i iz mjesta razmještanja, plaće, troškove liječenja i druge naknade osim primjenjivih dnevnica.
   2.   Država ili institucija Unije ili ESVD koja je uputila člana osoblja odgovorna je za svaki zahtjev povezan s upućivanjem koji dolazi od člana osoblja ili je povezan s članom osoblja te za pokretanje bilo kakvog postupka protiv upućene osobe.
   3.   Misija EUCAP NESTOR također može zapošljavati međunarodno i lokalno osoblje na temelju ugovora ako osoblje koje su uputile države članice ne može osigurati potrebne funkcije. Iznimno, u opravdanim slučajevima, ako nema kvalificiranih prijava iz država članica, državljani trećih država sudionica mogu se, prema potrebi, zaposliti na temelju ugovora.
   4.   Uvjeti zapošljavanja te prava i obveze međunarodnog i lokalnog osoblja utvrđuju se ugovorima između voditelja misije i dotičnih članova osoblja.
   Članak 8.
   Status misije EUCAP NESTOR i njezinog osoblja
   Status misije EUCAP NESTOR i njezinog osoblja, uključujući, prema potrebi, povlastice, imunitete i sva dodatna jamstva potrebna za dovršetak i neometano funkcioniranje misije EUCAP NESTOR, predmet je sporazuma sklopljenog na temelju članka 37. UEU-a i u skladu s postupkom utvrđenim u članku 218. Ugovora o funkcioniranju Europske unije.
   Članak 9.
   Politički nadzor i strateško usmjeravanje
   1.   PSO, u okviru odgovornosti Vijeća i VP-a, obavlja politički nadzor i strateško usmjeravanje misije EUCAP NESTOR. Vijeće odobrava da PSO donese odgovarajuće odluke u tu svrhu u skladu s trećim stavkom članka 38. UEU-a. To odobrenje uključuje ovlasti za imenovanje voditelja misije, na prijedlog VP-a, i izmjenu Koncepta operacija (CONOPS) i Plana operacije (OPLAN). Vijeće i dalje ima ovlasti odlučivati o ciljevima i prestanku misije EUCAP NESTOR.
   2.   PSO redovito izvješćuje Vijeće.
   3.   PSO od zapovjednika civilne operacije i od voditelja misije dobiva, redovito i prema potrebi, izvješća o pitanjima iz područjâ njihove nadležnosti.
   Članak 10.
   Sudjelovanje trećih država
   1.   Ne dovodeći u pitanje autonomiju odlučivanja Unije i njezin jedinstveni institucionalni okvir, treće države mogu biti pozvane da doprinesu misiji EUCAP NESTOR, pod uvjetom da snose troškove osoblja koje upućuju, uključujući plaće, osiguranje od svih rizika, dnevnice i putne troškove u mjesto razmještanja i iz mjesta razmještanja te da, prema potrebi, doprinose tekućim troškovima misije EUCAP NESTOR.
   2.   Treće države koje doprinose misiji EUCAP NESTOR imaju jednaka prava i obveze u smislu svakodnevnog upravljanja misijom EUCAP NESTOR kao i države članice.
   3.   Vijeće odobrava da PSO donosi odgovarajuće odluke o prihvaćanju predloženih doprinosa i osnuje Odbor doprinositelja.
   4.   Detaljni aranžmani u pogledu sudjelovanja trećih država utvrđuju se sporazumima sklopljenima u skladu s člankom 37. UEU-a i, prema potrebi, dodatnim tehničkim aranžmanima. Ako Unija i treća država sklope sporazum o utvrđivanju okvira sudjelovanja takve treće države u operacijama Unije za upravljanje krizama, odredbe takvog sporazuma primjenjuju se u kontekstu misije EUCAP NESTOR.
   Članak 11.
   Sigurnost
   1.   Zapovjednik civilne operacije usmjerava planiranje sigurnosnih mjera voditelja misije i osigurava njihovu ispravnu i učinkovitu provedbu u okviru misije EUCAP NESTOR u skladu s člankom 5.
   2.   Voditelj misije odgovoran je za sigurnost misije EUCAP NESTOR i za osiguravanje poštovanja minimalnih sigurnosnih zahtjeva koji se primjenjuju na misiju EUCAP NESTOR, u skladu s politikom Unije o sigurnosti osoblja razmještenog izvan Unije u operativnom svojstvu na temelju glave V. UEU-a i njegovim popratnim instrumentima.
   3.   Voditelju misije pomaže viši dužnosnik za sigurnost misije (VDSM), koji izvješćuje voditelja misije i održava bliski funkcionalni odnos s ESVD-om.
   4.   Osoblje misije EUCAP NESTOR prolazi kroz obvezno sigurnosno osposobljavanje prije preuzimanja dužnosti, u skladu s OPLAN-om. Ono također ima redovito osposobljavanje ponavljanja na terenu koje organizira VDSM.
   5.   Voditelj misije osigurava zaštitu klasificiranih podataka EU-a u skladu s Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih podataka EU-a (3).
   Članak 12.
   Sposobnost motrenja
   Za misiju EUCAP NESTOR aktivira se sposobnost motrenja.
   Članak 13.
   Financijski aranžmani
   1.   Financijski referentni iznos namijenjen pokrivanju izdataka povezanih s misijom EUCAP NESTOR za prvih 12 mjeseci nakon stupanja na snagu ove Odluke iznosi 22 880 000 EUR. Vijeće odlučuje o financijskom referentnom iznosu za sljedeća razdoblja.
   2.   Svim se izdacima upravlja u skladu s pravilima i postupcima koji se primjenjuju na opći proračun Unije.
   3.   Podložno odobrenju Komisije, voditelj misije može s državama članicama, s trećim državama sudionicama i s ostalim međunarodnim čimbenicima sklopiti tehničke aranžmane u pogledu nabave opreme, usluga i prostora za misiju EUCAP NESTOR.
   4.   Financijskim aranžmanima poštuju se operativni zahtjevi misije EUCAP NESTOR, uključujući kompatibilnost opreme i međudjelovanje njezinih timova.
   5.   Voditelj misije u potpunost izvješćuje Komisiju, koja ga nadzire, o aktivnostima koje su poduzete u okviru njegovog/njezinog ugovora.
   6.   Nastali izdaci prihvatljivi su od datuma stupanja na snagu ove Odluke.
   Članak 14.
   Usklađenost odgovora Unije i koordinacija
   1.   VP osigurava usklađenost provedbe ove Odluke s vanjskim djelovanjem Unije u cjelini, uključujući razvojne programe Unije.
   2.   Ne dovodeći u pitanje zapovjedni lanac, voditelj misije djeluje u bliskoj koordinaciji s izaslanstvima Unije u regiji kako bi se osigurala usklađenost mjera Unije u regiji Roga Afrike.
   3.   Voditelj misije blisko surađuje s voditeljima misija Unije i država članica u regiji.
   4.   Voditelj misije surađuje s ostalim međunarodnim čimbenicima u regiji, a posebno s Političkim uredom Ujedinjenih naroda (UN) za Somaliju, Uredom UN-a za droge i kriminal, Programom UN-a za razvoj i Međunarodnom pomorskom organizacijom.
   5.   Voditelj misije blisko surađuje s misijom EUNAVFOR Atalanta, vojnom misijom Europske unije koja doprinosi osposobljavanju somalijskih sigurnosnih snaga (EUTM Somalia), programom za pomorsku sigurnost i programom za kritične pomorske putove.
   Članak 15.
   Objava informacija i dokumenata
   1.   VP je ovlašten trećim državama povezanima s ovom Odlukom, prema potrebi i u skladu s potrebama misije EUCAP NESTOR, dostaviti klasificirane podatke EU-a do razine „CONFIDENTIEL UE/EU CONFIDENTIAL”, koji su nastali za potrebe misije EUCAP NESTOR, u skladu s Odlukom 2011/292/EU.
   2.   VP je također ovlašten UN-u i Afričkoj uniji (AU) u skladu s operativnim potrebama misije EUCAP NESTOR, dostaviti klasificirane podatke EU-a do razine „RESTREINT UE/EU RESTRICTED”, koji su nastali za potrebe misije EUCAP NESTOR, u skladu s Odlukom 2011/292/EU. U tu svrhu se sastavljaju aranžmani između VP-a i nadležnih tijela UN-a i AU-a.
   3.   U slučaju specifične i hitne operativne potrebe, VP je također ovlašten državi domaćinu dostaviti sve klasificirane podatke EU-a do razine „RESTREINT UE/EU RESTRICTED”, koji su nastali za potrebe misije EUCAP NESTOR, u skladu s Odlukom 2011/292/EU. U tu svrhu se sastavljaju aranžmani između VP-a i nadležnih tijela države domaćina.
   4.   VP je ovlašten trećim državama povezanima s ovom Odlukom dostaviti dokumente EU-a koji nisu klasificirani, a povezani su s raspravama Vijeća o misiji EUCAP NESTOR i za koje vrijedi obveza čuvanja službene tajne na temelju članka 6. stavka 1. Poslovnika Vijeća (4).
   5.   VP može delegirati ovlasti iz stavaka 1. do 4., kao i mogućnost sklapanja aranžmana iz stavaka 2. i 3. osobama pod njegovom/njezinom nadležnošću, zapovjedniku civilne operacije i/ili voditelju misije.
   Članak 16.
   Stupanje na snagu i trajanje
   Ova Odluka stupa na snagu na dan donošenja.
   Primjenjuje se na razdoblje od 24 mjeseca.

      Sastavljeno u Bruxellesu 16. srpnja 2012.

            Za Vijeće

            Predsjednik

         S. ALETRARIS

      (1)  SL L 327, 9.12.2011., str. 62.

      (2)  SL L 89, 27.3.2012., str. 66.

      (3)  SL L 141, 27.5.2011., str. 17.

      (4)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).


title: Odluka Vijeća 2013/367/ZVSP od 9. srpnja 2013. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)

text:
               10.7.2013

               HR

               Službeni list Europske unije

               L 189/12

         ODLUKA VIJEĆA 2013/367/ZVSP
   od 9. srpnja 2013.
   o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Dana 16. srpnja 2012. Vijeće je donijelo Odluku 2012/389/ZVSP (1). Ta odluka prestaje važiti 15. srpnja 2014.

               (2)

               Trenutačni financijski referentni iznos obuhvaća razdoblje od 16. srpnja 2012. do 15. srpnja 2013.

               (3)

               Odluku 2012/389/ZVSP trebalo bi izmijeniti tako da se produlji razdoblje obuhvaćeno trenutačnim financijskim referentnim iznosom do 15. studenoga 2013.

               (4)

               Misija će se provoditi u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Članak 13. stavak 1. Odluke 2012/389/ZVSP zamjenjuje se sljedećim:

      „1.   Financijski referentni iznos namijenjen pokrivanju izdataka povezanih s misijom EUCAP NESTOR za prvih 16 mjeseci nakon stupanja na snagu ove Odluke iznosi 22 880 000 EUR. Vijeće odlučuje o financijskom referentnom iznosu za sljedeće razdoblje.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. srpnja 2013.

            Za Vijeće

            Predsjednik

         R. ŠADŽIUS

      (1)  SL L 187, 17.7.2012., str. 40.


title: 2009/508/EZ: Odluka Europske središnje banke od 25. lipnja 2009. o izmjeni Odluke ESB/2008/20 o količini eurokovanica koje Austrija može izdati u 2009. (ESB/2009/15)

text:
               10/Sv. 003

               HR

               Službeni list Europske unije

               194

         32009D0015(01)

               L 172/35

               SLUŽBENI LIST EUROPSKE UNIJE

               25.06.2009.

      ODLUKA EUROPSKE SREDIŠNJE BANKE

   od 25. lipnja 2009.
   o izmjeni Odluke ESB/2008/20 o količini eurokovanica koje Austrija može izdati u 2009.
   (ESB/2009/15)
   (2009/508/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o osnivanju Europske zajednice, a posebno njegov članak 106. stavak 2.,
   budući da:

               (1)

               Europska središnja banka ima od 1. siječnja 1999. isključivo pravo na odobravanje količine kovanica koje izdaju države članice koje su usvojile euro (dalje u tekstu: „države članice sudionice”).

               (2)

               Dana 26. lipnja 2009. Oesterreichische Nationalbank zatražila je od ESB-a odobrenje povećanja količine eurokovanica koje može izdati u 2009. za 160 milijuna EUR,

         DONIJELO JE OVU ODLUKU:
   Članak 1.
   Povećanje količine eurokovanica
   ESB odobrava povećanje količine eurokovanica koje Austrija može izdati u 2009.
   Uslijed toga, tablica iz članka 1. Odluke Europske središnje banke ESB/2008/20 (1) zamjenjuje se sljedećim:

                  (u milijunima EUR)

                  „Izdavanje kovanica namijenjenih optjecaju i izdavanje kolekcionarskih kovanica (nisu namijenjene za optjecaj) u 2009.

                  Belgija

                  105,4

                  Njemačka

                  632,0

                  Irska

                  65,5

                  Grčka

                  85,7

                  Španjolska

                  390,0

                  Francuska

                  252,5

                  Italija

                  234,3

                  Cipar

                  22,5

                  Luksemburg

                  42,0

                  Malta

                  15,4

                  Nizozemska

                  68,5

                  Austrija

                  376,0

                  Portugal

                  50,0

                  Slovenija

                  27,0

                  Slovačka

                  131,0

                  Finska

                  60,0”

   Članak 2.
   Završne odredbe
   Ova je Odluka upućena državama članicama sudionicama.

      Sastavljeno u Frankfurtu na Majni 25. lipnja 2009.

            Predsjednik ESB-a

         Jean-Claude TRICHET

      (1)  SL L 352, 31.12.2008., str. 58.


2013/568/EU: Odluka Europskog parlamenta od 17. travnja 2013. o razrješnici za izvršenje proračuna Europskog centra za sprečavanje i kontrolu bolesti za financijsku godinu 2011.


title: 2014/952/EU: Odluka Političkog i sigurnosnog odbora EUMM Georgia/1/2014 od 19. prosinca 2014. o imenovanju voditelja Promatračke misije Europske unije u Gruziji (EUMM Georgia)

text:
               24.12.2014

               HR

               Službeni list Europske unije

               L 369/78

         ODLUKA POLITIČKOG I SIGURNOSNOG ODBORA EUMM GEORGIA/1/2014
   od 19. prosinca 2014.
   o imenovanju voditelja Promatračke misije Europske unije u Gruziji (EUMM Georgia)

      (2014/952/EU)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia (1), a posebno njezin članak 10. stavak 1.,
   budući da:

               (1)

               U skladu s Odlukom 2010/452/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi relevantne odluke u svrhu obavljanja političkog nadzora i strateškog vođenja Promatračke misije Europske unije u Gruziji (EUMM Georgia), uključujući odluku o imenovanju voditelja misije.

               (2)

               PSO je 13. rujna 2013. donio Odluku EUMM GEORGIA/1/2013 (2) o imenovanju g. Toivoa KLAARA voditeljem misije EUMM Georgia, do 14. prosinca 2014.

               (3)

               Vijeće je 16. prosinca 2014. donijelo Odluku 2014/915/ZVSP (3) i produljilo mandat misije EUMM Georgia od 15. prosinca 2014. do 14. prosinca 2016.

               (4)

               Dana 16. prosinca 2014. visoki predstavnik Unije za vanjske poslove i sigurnosnu politiku predložio je imenovanje g. Kęstutisa JANKAUSKASA voditeljem misije EUMM Georgia od 15. prosinca 2014. do 14. prosinca 2015.,

         DONIO JE OVU ODLUKU:
   Članak 1.
   G. Kęstutis JANKAUSKAS imenuje se voditeljem Promatračke misije Europske unije u Gruziji (EUMM Georgia) od 15. prosinca 2014. do 14. prosinca 2015.
   Članak 2.
   Ova Odluka stupa na snagu na dan donošenja.
   Primjenjuje se od 15. prosinca 2014.

      Sastavljeno u Bruxellesu 19. prosinca 2014.

            Za Politički i sigurnosni odbor

            Predsjednik

         W. STEVENS

      (1)  SL L 213, 13.8.2010., str. 43.

      (2)  SL L 251, 21.9.2013., str. 12.

      (3)  Odluka Vijeća 2014/915/ZVSP od 16. prosinca 2014. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia (SL L 360, 17.12.2014., str. 56.).


title: 2003/175/EZ: Odluka Vijeća od 7. ožujka 2003. o korištenju kamate iz Europskog fonda za razvoj za financiranje trošprovedbe unutarnjeg sustava upravljanja za pojedinačne konzultante koji rade u državama AKP-a i prekomorskim zemljama i područjima

text:
               11/Sv. 114

               HR

               Službeni list Europske unije

               135

         32003D0175

               L 070/34

               SLUŽBENI LIST EUROPSKE UNIJE

         ODLUKA VIJEĆA
   od 7. ožujka 2003.
   o korištenju kamate iz Europskog fonda za razvoj za financiranje trošprovedbe unutarnjeg sustava upravljanja za pojedinačne konzultante koji rade u državama AKP-a i prekomorskim zemljama i područjima
   (2003/175/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Treću konvenciju država AKP-a i EEZ-a potpisanu u Loméu 8. prosinca 1984.,
   uzimajući u obzir Četvrtu konvenciju (1) država AKP-a potpisanu u Loméu 15. prosinca 1989., kako je izmijenjena Sporazumom potpisanim u Mauricijusu 4. studenoga 1995. (2),
   uzimajući u obzir Unutarnji sporazum od 19. veljače 1985. o financiranju i upravljanju pomoći Zajednice (3), dalje u tekstu „Unutarnji sporazum o 6. EFR-u”, a posebno njegov članak 9. stavak 2.,
   uzimajući u obzir Unutarnji sporazum od 16. srpnja 1990. o financiranju i upravljanju pomoći Zajednice u skladu s Četvrtom konvencijom država AKP-a i EZ-a (4), dalje u tekstu „Unutarnji sporazum o 7. EFR-u”, a posebno njegov članak 9. stavak 2.,
   uzimajući u obzir Unutarnji sporazum od 20. prosinca 1995. između predstavnika vlada država članica, koji su se sastali u okviru Vijeća, o financiranju i upravljanju pomoći Zajednice u skladu s Drugim financijskim protokolom uz Četvrtu konvenciju država AKP-a i EZ-a (5), dalje u tekstu „Unutarnji sporazum o 8. ERF-u”, a posebno njegov članak 9. stavak 2.,
   uzimajući u obzir prijedlog Komisije,
   budući da:

               (1)

               Komisija od 1. siječnja 2003. upravljanje pojedinačnim konzultantima koji rade u državama AKP-a i u prekomorskim zemljama i područjima više ne povjerava vanjskim privatnopravnim tijelima.

               (2)

               Potrebna financijska sredstva u skladu s Unutarnjim sporazumima o 6., 7. i 8. EFR-u trebaju se dobivati iz kamate ostvarene na sredstva položena u raznim Europskim razvojnim fondovima (EFR) i na sredstva koja su na gotovinskim računima EFR-a,

         ODLUČILO JE:
   Članak 1.
   Od kamate ostvarene od sredstava položenih u razne fondove na gotovinskim računima Europskog razvojnog fonda oduzima se iznos od EUR 2 700 000 za financiranje troškova internalizacije sustava upravljanja za pojedinačne konzultante koji rade u državama AKP-a i prekomorskim zemljama i područjima na razdoblje od četiri godine od dana donošenja ove Odluke.
   Članak 2.
   Ova Odluka stupa na snagu na dan usvajanja.

      Sastavljeno u Bruxellesu 7. ožujka 2003.

            Za Vijeće

            Predsjednik

         N. CHRISTODOULAKIS

      (1)  SL L 229, 17.8.1991., str. 3.

      (2)  SL L 156, 29.5.1998., str. 3.

      (3)  SL L 86, 31.3.1986., str. 210.

      (4)  SL L 229, 17.8.1991., str. 288.

      (5)  SL L 156, 29.5.1998., str. 108.